คุณค่ะ หนูฝังยาคุมามาได้5วันแล้วค่ะแล้วหนูจะมีสังสรรค์กันอยากจะถามว่าถ้ากินพวกเครื่องดื่มแอลกอฮอล์ได้มั้ย จะมีผลอะไรกับการฝังยาคุมมั้ยค่ะ
สวัสดีค่ะ ยาคุมแบบฝังเพื่อคุมกำเนิดนั้นเป็นยาคุมกำเนิดที่มีประสิทธิภาพสูงมากในการคุมกำเนิด โอกาสตั้งครรภ์ขณะที่ฝังยาอยู่มีน้อยมาก น้อยกว่า 1% ค่ะ โดยยาฝังอยู่ได้ 3-5 ปีขึ้นกับชนิดของยา เมื่อครบแล้วจะต้องไปเอายาฝังออกและทำการฝังยาต่อหากยังไม่พร้อมมีบุตรโดยระหว่างฝังยาสามารถใช้ชีวิตได้ตามปกติ ไม่มีข้อห้ามในการรับประทานอาหารใดๆ การดื่มแอลกอฮอล์ในปริมาณไม่มากนักสามารถทำได้ ไม่ได้มีผลใดๆต่อยาฝังหรือประสิทธิภาพของยา แต่อย่างไรก็ตามหากหลีกเลี่ยงได้ก็ควรหลีกเลี่ยง หรือไม่ดื่มเป็นจำนวนมากๆ เพราะแอลกอฮอล์อาจไปเพิ่มผลข้างเคียงของยาฝังเช่นอาการคลื่นไส้ อาเจียน เวียนศีรษะหรือปวดท้องให้เป็นมากขึ้นได้ค่ะ